
                   OBRAZLOŽENJE POLUGODIŠNJEG IZVJEŠTAJA O IZVRŠENJU
                              FINANCIJSKOG PLANA  ZA 2026. GODINU


Osnovna škola Matije Gupca Gornja Stubica posluje u skladu sa Zakonom o odgoju i obrazovanju u osnovnoj i srednjoj školi te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

Financijsko poslovanje izvršeno je u skladu s propisima i financijskim mogućnostima.
Zbog ulaska škole u punu riznicu poslujemo preko računa Krapinsko-zagorske županije. Stanje novaca 30.06.2026. iznosi 48.046,71 €. Sredstva prikazujemo na računu 16721 Potraživanja proračunskih korisnika za sredstva uplaćena u nadležni proračun.

Temeljem članka 76. stavka 3. i članka 81. stavka 3. Zakona o proračunu („Narodne novine“ broj 144/21.) te Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/23.) proračunski korisnici dužni su izraditi Izvještaj o izvršenju financijskog plana. 
Polugodišnji izvještaj o izvršenju financijskog plana sastavlja se za razdoblje od 1. siječnja do 30. lipnja proračunske godine. Rok za izradu je 31. srpanj te Izvještaj u tom roku treba dati na usvajanje Školskom odboru. Nakon toga dostavlja  se nadležnom upravnom tijelu te se objavljuje na mrežnoj stranici škole. 
Navedenim zakonskim odredbama propisan je sadržaj i donošenje Izvještaja o izvršenju financijskog plana te sadrži: 
Opći dio –       Sažetak Računa prihoda i rashoda i Računa financiranja 
                 	Račun prihoda i rashoda 
                  	Račun financiranja
Posebni dio – Izvještaj po programskoj klasifikaciji 
                       Obrazloženje općega i posebnog dijela 


                                     Obrazloženje općeg dijela izvještaja

Škola se financira iz više izvora: nadležni proračun KZŽ, pomoći iz DP - ministarstvo, JLS - općina Gornja Stubica, vlastiti prihodi (najam prostora škole, prihodi od prodaje proizvoda učeničke zadruge), posebne namjene - uplate roditelja (školarine glazbena škola, izvanučionička nastava), donacije, programi EU.

U razdoblju od 01.01. do 30.06.2026.g. godine ostvareni su ukupni prihodi u vrijednosti od 1.181.162,70 € što čini 43,76 %  godišnjeg plana. U odnosu na izvršenje prethodne godine prihodi su veći za 8,71% najviše zbog povećanja osnovice za isplatu plaća zaposlenima, veći su prihodi od prodaje proizvoda UZ i najma prostora, više je donacija. Sredstva županije, opći prihodi i primici i  znatno su veći u odnosu na isto razdoblje prethodne godine jer smo u 2026.g. imali sanaciju septičke jame kod PŠ Sveti Matej, izradu procjene rizika kućne vodoopskrbne mreže i izradu projekta rekonstrukcije instalacije prirodnog plina i nape u prostoru školske kuhinje. Veći su prihodi decentralizacije (u prvom polugodištu obavili smo sistematske preglede, imali smo troškove odvjetnika). Prihodi za posebne namjene su manji jer smo smanjili financiranje terenskih nastava učenika preko škole (organiziramo više terenske nastave preko agencija). Prihodi JLS su manji u odnosu na 2025.g. kada su odobrena sredstva za nabavu instrumenta za glazbenu školu i sredstva za obljetnicu PŠ Sveti Matej.  

Ostvareni su rashodi u iznosu od 1.160.826,59 € što čini 45,62 % godišnjeg plana. U odnosu na isto razdoblje prethodne godine rashodi su manji. Razlog toga je što su u 2026.g. prikazani troškovi plaća i prijevoza djelatnika za šest mjeseci, dok u 2025.g. imamo prikazane troškove za sedam mjeseci zbog ukidanja kontinuiranih rashoda budućih razdoblja (konto 193), prema novom Pravilniku o proračunskom računovodstvu. U 2026.g. bilo je manje troškova službenih putovanja, manje stručnih usavršavanja. Imamo uštede u nabavi uredskog materijala, materijala za čišćenje i higijenu jer smo ujedinili nabavu i nabavljali po povoljnijim cijenama.

U 2026.g. prenijeli smo višak 19.428,93 €, koji se odnosio na uplate roditelja za glazbenu školu (13.807,32 € - prihodi za posebne namjene), sredstva Učeničke zadruge, najam školske dvorane (5.221,61 € - vlastiti prihodi) i donaciju (400,00 €). 
U prvom polugodištu 2026.g. utrošili smo dio prenesenog višak (47,60 %), prihoda za posebne namjene u iznosu od 7.549,68 € za materijalne rashode i rashode za nabavu  dugotrajne imovine, vlastite prihode u iznosu od 1.297,70 € za materijalne rashode i rashode za zaposlene i donacije 400,00 € za materijalne troškove (natjecanje učenice Glazbene škole).
Dio vlastitih prihoda i posebne namjene prenosimo u slijedeće razdoblje. 
Prihode za posebne namjene, uplate roditelja za participacije za Glazbenu školu, utrošiti ćemo na nabavu opreme, održavanje instrumenta i stručna usavršavanja.
Vlastite prihode utrošiti ćemo na nabavu garderobnih ormarića, materijal za održavanje, materijal i sredstva za rad UZ.

Manjak prihoda koji smo prenijeli u 2026.g. pokriven je u prvom polugodištu 97,38 %, pomoći iz DP kroz opće prihode i primitke pokriven je 100 %. To je bio metodološki manjak, odnosio se na plaću za 12/2025., naknadu zbog nezapošljavanja invalida, materijalna prava zaposlenih i sredstva za školsku prehranu za 12/2025. Manjak na izvoru opće pomoći JLS PK pokriven je 100%, metodološki manjak, odnosio se na plaću PUN za 12/2025. Manjak na izvoru programi Unije – raspoloživ predujam PK nije pokriven (4.562,71 €). Prihode ćemo imati nakon predaje izvješća o realiziranim aktivnostima po potpisanom sporazumu s Edukacijskim centrom iz Irske u provođenju programa Erasmus+ KA220.



                         Obrazloženje posebnog dijela izvještaja

Program Osnovno obrazovanje – zakonski standard – Redovni poslovi ustanova osnovnog obrazovanja

Izvor financiranja 5.0.3 Decentralizacija
Osnovni cilj programa je osiguravanje uvjeta za kvalitetno obrazovanje učenika i poboljšanje kvalitete rada zaposlenika. Program obuhvaća financiranje službenih putovanja i stručnog osposobljavanja zaposlenika, financiranje rashoda za materijal i energiju, rashoda za usluge (tekuće i investicijsko održavanje objekata i opreme, komunalne usluge) te druge rashode neophodne za rad i funkcioniranje školske ustanove, njenih zaposlenika i učenika. Plan za 2026. godinu iznosi 79.327,00 €, izvršenje 30.06.2026. je 58,76%.

Program Dopunski nastavni i vannastavni program škola i obrazovnih institucija

Izvor financiranja 1.1.   Opći prihodi i primici    
Osnovni cilj programa je osiguravanje dodatnih sredstva za provođenje aktivnosti kao što su troškovi vezani za provođenje natjecanja učenika, i naknade njihovim mentorima, regres za pomoćnicu u nastavi. Polugodišnje izvršenje je 51,39 %.

Izvor financiranja    3.1.9   Vlastiti prihodi
Osnovni cilj aktivnosti je financiranje ostalih rashoda iz izvora vlastitih sredstava. Škola ima Učeničku zadrugu koja ostvaruje prihode od prodaje proizvoda. Škola ostvaruje prihod od najma školskog prostora, najma instrumenta, stanarine i prodaje starog papira i željeza.  
Sredstva se koriste za materijalne rashode i nabavu opreme. U prvom polugodištu trošili smo preneseni višak.

Izvor financiranja    4.3.9  Prihodi za posebne namjene
Osnovni cilj aktivnosti je sufinanciranje programa Glazbene škole od strane roditelja i terenskih nastava (prijevoz učenika).  Sredstva koristimo za materijalne rashodi i nabavu opreme (glazbena oprema). U prvom polugodištu trošili smo preneseni višak.
Izvor financiranja      5.0.119    Pomoći iz DP kroz opće prihode i primitke
Osnovni cilj ove aktivnosti je financiranje troškova plaća i ostalih  materijalnih prava zaposlenika. Nabava knjiga i udžbenika za učenike i za školsku knjižnicu, te sufinanciranje ostalih projekata provedenih u nadležnosti Ministarstva kao što su financiranje prehrane u školskoj kuhinju, financiranje nabave higijenskih potrepština za učenice i psihodijagnostičkih sredstava.
Odlukom o kriterijima i načinu financiranja, odnosno sufinanciranja troškova prehrane za učenike osnovnih škola , Ministarstvo znanosti i obrazovanja podmiruje troškove za svakog učenika osnovne škole uključenog u školsku prehranu u iznosu od 1,33 eura za dane kada je na nastavi. MZOM je mjesečno osiguravalo i doznačavalo sredstva osnivačima osnovnoškolskih ustanova, a škole su dužne voditi evidenciju prisutnosti učenika u e-dnevniku.
Na temelju Odluke o financiranju preventivnih projekata osnovnih i srednjih škola te učeničkih domova u šk. god. 2025./2026. primili smo sredstva u iznosu od 1.460,00 €, što smo utrošili u prvom polugodištu 2026.
Polugodišnje izvršenje je 46,72 %.

Izvor financiranja      5.1.0009     Programi Unije – raspoloživ predujam PK
Od 01.09.2025. g. partneri smo Edukacijskog centra iz Irske u provođenju projekta Erasmus+ KA220. Dobivena sredstva vodimo na računu 27511 Obveze za EU predujmove dane od institucija i tijela EU do predaje izvješća o realiziranim aktivnostima.
Sredstva koristimo za realizaciju aktivnosti (putovanja) određena potpisanim sporazumom.

Izvor financiranja      5.2.49     JLS PK
Osnovni cilj aktivnosti je sufinanciranje plaća i ostalih materijalnih prava PUN, financiranje smještaja učenika za Novigradsko proljeće, škole plivanja i dr. mat.tr.
Polugodišnje izvršenje je 51,41 %.


Izvor financiranja      6.1.9  Donacije PK
Osnovni cilj je financiranje materijalnih troškova i nabava opreme, ovisno o namjeni donacije. U prvom polugodištu utrošili smo 400,00 € prenesenog viška za troškove natjecanja učenice Glazbene škole.

Program građanskog odgoja u školama
Izvor financiranja   1.1. Opći prihodi i primici
Provodimo Građanski odgoj u školi, imamo ugovor o djelu s učiteljicom, a naknadu financira KZŽ.
 
Fotonapon PPA
Izvor financiranja   1.1. Opći prihodi i primici
Imamo planirano 50,00 €, nije realizirano.

Županija – prijatelj djece
Izvor financiranja   1.1. Opći prihodi i primici
Održali smo radionice, sredstva su se koristila za nabavljene materijale i nagrade učiteljima.

Pomoćnici u nastavi –sufinanciranje JLS/KZŽ MIM –PK
Izvor financiranja   1.1. Opći prihodi i primici
Imamo troškove plaća i materijalnih prava PUN koje financira KZŽ (mimo projekta Baltazar).
Imamo dva PUN mimo projekta, jednoga financira JLS 100% i jedan se financira po modelu 50% KZŽ 50% JLS.  

Tekući projekt: Dopunska sredstva za materijalne rashode i opremu
Izvor financiranja 1.1.   Opći prihodi i primici
Osnovni cilj ove aktivnosti je osiguranje sredstava za dodatne usluge tekućeg i investicijskog održavanja škole, hitne nepredviđene intervencije i nabavu opreme.
U sklopu Projekta "e-Škole - sustava razvoja digitalno zrelih škola", osigurana su sredstva osnivača za financiranje osobe koja održava opremu dobivenu na korištenje, e-Tehničar.

Tekući projekt: Baltazar 8
Izvor financiranja 1.1.   Opći prihodi i primici    
Izvor financiranja  5.0.12   Pomoći iz DP kroz nacionalno sufinanciranje EU projekata
Izvor financiranja  5.6.111   Europski socijalni fond plus-predfinanciranje iz izvora 1.1.
Kroz navedenu aktivnost planirani su svi troškovi vezani uz isplatu pomoćnika u nastavi koji je zaposlen u sklopu projekta, odnose se na troškove isplate plaće i putnih troškova. U sklopu projekta u školi je zaposlena jedna pomoćnica u nastavi, koja pruža potporu učenicima i pomaže im u izvršavanju zadataka. Financiranje se provodi u omjeru 85% ESF u sklopu Programa Učinkoviti ljudski potencijali  i 15 % nacionalno sufinanciranje (dio iz županijskih sredstava, a dio iz MZOM-a). 
Tekući projekt MIMO projekta-Baltazar 8
Izvor financiranja 1.1.   Opći prihodi i primici    
Planirana su materijalna prava PUN. 
                                                        
                Posebni izvještaj o izvršenju financijskog plana – Izvještaj o zaduživanju 
                          na domaćem i stranom tržištu novca i kapitala

Nemamo zaduživanja na domaćem i stranom tržištu novca i kapitala.



U Gornjoj Stubici, 22.07.2026.


                                                                                                          Ravnatelj:                                                                                          
                                                                                                          Neven Košec, dipl.inf.                                                                        

                                                                           M.P.                        ____________________                                                             
